ระเบียบกรมสรรพสามิตระเบียบกรมสรรพสามิตว่าด้วยขั้นตอนและระยะเวลาการปฏิบัติงานอนุญาตให้ต่อใบอนุญาตผลิตเครื่องหมายแสดงการเสียภาษีจดทะเบียนพ.ศ.๒๕๔๑------------------------ อาศัยอำนาจตามความในข้อ๙ แห่งระเบียบสำนักนายกรัฐมนตรี ว่าด้วยการปฏิบัติราชการเพื่อประชาชนของหน่วยงานของรัฐ พ.ศ. ๒๕๓๒และเพื่ออนุวัตตามกฎกระทรวง ฉบับที่ ๘ (พ.ศ. ๒๕๒๗) ออกตามความในพระราชบัญญัติภาษีสรรพสามิตพ.ศ. ๒๕๒๗ ว่าด้วยหลักเกณฑ์ วิธีการ และเงื่อนไขในการขออนุญาตการอนุญาตและการขอต่ออายุใบอนุญาตผลิตเครื่องหมายแสดงการเสียภาษีจดทะเบียน ลงวันที่ ๑๙ พฤศจิกายน๒๕๒๗ กรมสรรพสามิตจึงออกระเบียบกำหนดขั้นตอนและระยะเวลาการปฏิบัติงานอนุญาตให้ต่อใบอนุญาตผลิตเครื่องหมายแสดงการเสียภาษีจดทะเบียน ไว้ดังต่อไปนี้ ข้อ๑ ระเบียบนี้เรียกว่า"ระเบียบกรมสรรพสามิต ว่าด้วยขั้นตอนและระยะเวลาการปฏิบัติงานอนุญาตให้ต่อใบอนุญาตผลิตเครื่องหมายแสดงการเสียภาษีจดทะเบียนพ.ศ. ๒๕๔๑" ข้อ๒ ระเบียบนี้ให้ใช้บังคับตั้งแต่วันออกประกาศเป็นต้นไป ข้อ๓ ให้ยกเลิกระเบียบกรมสรรพสามิตว่าด้วยการปฏิบัติงานอนุญาตให้ต่อใบอนุญาตผลิตเครื่องหมายแสดงการเสียภาษีจดทะเบียน พ.ศ. ๒๕๓๒ ข้อ๔ให้ผู้ได้รับใบอนุญาตให้ผลิตเครื่องหมายแสดงการเสียภาษีจดทะเบียนที่ประสงค์จะขอต่ออายุใบอนุญาตผลิตเครื่องหมายแสดงการเสียภาษีจดทะเบียนยื่นแบบภษ. ๐๑ - ๒๑คำขอและการอนุญาตให้ต่อใบอนุญาตผลิตเครื่องหมายแสดงการเสียภาษีจดทะเบียนตามมาตรา ๖๕ วรรคหนึ่ง แห่งพระราชบัญญัติภาษีสรรพสามิต พ.ศ.๒๕๒๗ พร้อมเอกสารประกอบ คือ ใบอนุญาตให้ผลิตเครื่องหมายแสดงการเสียภาษีจดทะเบียนสำเนาใบอนุญาตประกอบอุตสาหกรรม และสำเนาหนังสืออนุญาตให้มีการเปลี่ยนแปลงแก้ไขโรงงาน(ถ้ามี) ต่อเจ้าพนักงานสรรพสามิต ณ สถานที่ดังต่อไปนี้ ๔.๑ในกรณีโรงงานผลิตเครื่องหมายแสดงการเสียภาษีจดทะเบียนที่ได้รับอนุญาตไว้ ตั้งอยู่ในเขตกรุงเทพมหานครให้ยื่นที่ส่วนทะเบียนและเครื่องหมายแสดงการเสียภาษี สำนักบริหารการจัดเก็บภาษี ๒ กรมสรรพสามิต ๔.๒ในกรณีในโรงงานผลิตเครื่องหมายแสดงการเสียภาษีจดทะเบียนที่ได้รับอนุญาตไว้ ตั้งอยู่ในส่วนภูมิภาคให้ยื่นที่สำนักงานสรรพสามิตจังหวัดแห่งท้องที่ที่โรงอุตสาหกรรมนั้นตั้งอยู่ ข้อ๕ในการอนุญาตให้ต่อใบอนุญาตผลิตเครื่องหมายแสดงการเสียภาษีจดทะเบียน ให้ปฏิบัติงานตามขั้นตอนดังนี้ ๕.๑ในกรณีโรงงานตั้งอยู่ในเขตกรุงเทพมหานคร (๑) ให้เจ้าหน้าที่ลงทะเบียนรับแบบ ภษ.๐๑ - ๒๑ แล้วเสนอเจ้าพนักงานสรรพสามิตผู้มีหน้าที่ตรวจสอบคำขอพร้อมเอกสารประกอบ (๒)เจ้าพนักงานสรรพสามิตตรวจสอบคำขอและเอกสารประกอบแล้วพิจารณาเสนอผู้อำนวยการส่วนทะเบียนและเครื่องหมายแสดงการเสียภาษี (๓)ผู้อำนวยการส่วนทะเบียนและเครื่องหมายแสดงการเสียภาษี สำนักบริหารการจัดเก็บภาษี ๒พิจารณาเสนอความเห็นต่อผู้อำนวยการสำนักบริหารการจัดเก็บภาษี ๒ (๔)ผู้อำนวยการสำนักบริหารการจัดเก็บภาษี ๒ พิจารณาสั่งการและเรียกให้ผู้ยื่นคำขอชำระเงินค่าธรรมเนียมการขอต่ออายุใบอนุญาตฉบับละ ๒๐,๐๐๐ บาท (สองหมื่นบาทถ้วน) (๕)เจ้าหน้าที่ส่วนทะเบียนและเครื่องหมายแสดงการเสียภาษีจัดทำหนังสือเพื่อเสนอผู้อำนวยการสำนักบริหารการจัดเก็บภาษี ๒ลงนามแจ้งผู้ยื่นคำขอพร้อมใบอนุญาตที่ออกให้ใหม่ ๕.๒ในกรณีโรงงานตั้งอยู่ในส่วนภูมิภาค (๑) ให้เจ้าหน้าที่ลงทะเบียนรับแบบ ภษ.๐๑ - ๒๑ แล้วเสนอเจ้าพนักงานผู้มีหน้าที่ตรวจสอบคำขอพร้อมเอกสารประกอบ (๒)เจ้าพนักงานสรรพสามิตตรวจสอบคำขอและเอกสารประกอบแล้ว หากเห็นสมควรอนุญาตให้ทำบันทึกเสนอความเห็นต่อสรรพสามิตจังหวัด และให้ผู้ยื่นคำขอชำระเงินค่าธรรมเนียมการขอต่ออายุใบอนุญาตฉบับละ ๒๐,๐๐๐ บาท(สองหมื่นบาทถ้วน) (๓) สรรพสามิตจังหวัดพิจารณาแล้วทำหนังสือส่งคำขอพร้อมเอกสารประกอบไปยังกรมสรรพสามิตเพื่อพิจารณาสั่งการ (๔)ส่วนทะเบียนและเครื่องหมายแสดงการเสียภาษี ทำบันทึกเสนอความเห็นต่อผู้อำนวยการสำนักบริหารการจัดเก็บภาษี ๒แล้วจัดทำหนังสือแจ้งจังหวัดที่โรงอุตสาหกรรมตั้งอยู่พร้อมกับส่งใบอนุญาตที่ออกให้ใหม่ด้วยเพื่อให้จังหวัดมอบใบอนุญาตให้ผู้ยื่นคำขอต่อไป ข้อ๖ การปฏิบัติงาน ตามข้อ ๕ให้ดำเนินการให้แล้วเสร็จภายใน ๒ วันทำการ ข้อ๗ให้ผู้อำนวยการสำนักบริหารการจัดเก็บภาษี ๒ รักษาการตามระเบียบนี้ ประกาศณ วันที่ ๒๔ ธันวาคม พ.ศ. ๒๕๔๑ เรณู รื่นกลิ่น รองอธิบดี รักษาราชการแทน อธิบดีกรมสรรพสามิต[รก.๒๕๔๒/พ๑๐๔ง/๒๓/๑๗ ธันวาคม ๒๕๔๒] ชไมพร/แก้ไข ๒๙พฤษภาคม ๒๕๔๕ (A+A)